Tutkija: Miehen voi raiskata

Miestä ei aina innosta, mutta silti pitäisi. Johanna Erjonsalo / arkisto

toimitus

Miesten kokemuksia naisten tekemästä perheväkivallasta tutkineen Kati Federleyn mukaan miehen voi jopa raiskata.

Federleyn pro gradu -tutkielmaansa haastattelemat miehet olivat joutuneet naisten seksuaalisen hyväksikäytön kohteiksi.

–Se on siinä mielessä aika raflaava tulos, kun ajatusmaailma on aina se, että miestä ei voi raiskata. Tässäkin näkyy se monimuotoisuus. Kun nainen sitä seksuaalista kanssakäymistä haluaa, niin silloin sitä pitää tapahtua. Miehellä ei ole oikeutta sanoa ei, oli tilanne mikä hyvänsä. Miehen tunteet sivuutetaan ja hänestä tulee vain suorittaja, Federley selittää tulosta Tampereen yliopiston Yliopistouutisissa

Miehellä ei ole oikeutta sanoa ei, oli tilanne mikä hyvänsä."

Seksuaalista hyväksikäyttöä on myös koskettelu vastoin miehen tahtoa ja paikoista, joista mies ei halua.

Federley pitää tutkimustulosta merkittävänä, sillä miehiä on tutkittu vähän naisten seksuaalisen hyväksikäytön uhreina.

Ulkopuolisen on vaikea ymmärtää tutkimustulosta, sillä mies on useimmiten naista fyysisesti vahvempi.

Federley yllättyi väkivallan monimuotoisuudesta tehdessään hoitotieteen pro gradu -tutkielmaa aiheesta, johon oli aluksi vaikea löytää haastateltavia.

Miesten kokemukset naisten tekemästä parisuhdeväkivallasta on vaiettu asia, josta ei haluta puhua sen häpeällisyyden vuoksi.